Diari Oficial de la Generalitat Valenciana


Sumari del DOGV 4136, del 27-11-2001 (2001/11880)

RESOLUCIÓ de 29 d'octubre de 2001, de la Universitat Jaume I, per la qual es convoca concurs de places de cossos docents universitaris.
---------------------------------------------------------------------------------------------------------------------------------------

### Dades del document

Número de DOGV
:   4136

Data del DOGV
:   27-11-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/11790


Data del document
:   29-10-2001

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * universitat
    * concurs administratiu
    * personal docent

RESOLUCIÓ de 29 d'octubre de 2001, de la Universitat Jaume I, per la qual es convoca concurs de places de cossos docents universitaris. [2001/X11146]
  
Fent ús de les atribucions conferides per la Llei Orgànica 11/1983, de 25 d'agost, de Reforma Universitària, i l'article 2.4 del Reial Decret 1.888/84, de 26 de setembre, que regula els concursos per a la provisió de places dels cossos docents universitaris, aquest Rectorat ha resolt convocar a concurs les places que es relacionen en l'annex I de la present Resolució, d'acord amb les següents bases:
  
1. Normes generals
  
1.1 Aquest concurs es regirà pel que disposen la Llei Orgànica 11/1983, de 25 d'agost (BOE 1 de setembre); Reial Decret 1.888/84, de 26 de setembre (BOE 26 d'octubre) modificat per Reial Decret 1.427/1986, de 13 de juny (BOE d'11 de juliol); Ordre de 28 de desembre de 1984 (BOE 16 de gener de 1985); Estatuts de la Universitat Jaume I de Castelló (Diari Oficial de la Generalitat Valenciana de 3 de juny de 1997); Llei 17/1993, de 23 de desembre (Boletín Oficial del Estado del 24), modificada per la Llei 55/1999, de 29 de desembre (Boletín Oficial del Estado del 30), de mesures fiscals, administratives i d'ordre social; Reial Decret 800/1995, de 19 de maig (Boletín Oficial del Estado de 7 de juny); i en allò que no s'hi preveu en les esmentades disposicions, li serà d'aplicació la legislació general de funcionaris civils de l'Estat.
  
1.2 La tramitació del concurs per proveir aquestes places serà independent per a cadascuna d'elles.
  
2. Requisits dels candidats
  
2.1 Per ser admesos en els esmentats concursos caldrà reunir els següents requisits:
  
a) Ser espanyol o ciutadà d'algun dels altres estats membres de la Unió Europea o ciutadà d'algun estat en el qual, en virtut dels tractats internacionals celebrats per la Unió Europea i ratificats per Espanya, siga d'aplicació la lliure circulació de treballadors en els termes en què aquesta està definida en el Tractat Constitutiu de la Comunitat Europea, segons el que disposa la Llei 17/1993, de 23 de desembre, modificada per la Llei 55/1999, de 29 de desembre, i pel Reial Decret 800/1995, de 19 de maig. També podran participar el cònjuge, descendents i descendents del cònjuge, dels espanyols i dels nacionals d'altres estats membres de la Unió Europea, sempre que no estiguen separats de dret, menors de vint-i-un anys o majors d'aqueixa edat que visquen a càrrec d'aquests.
  
Aquest últim benefici serà igualment d'aplicació a familiars de nacionals d'altres estats quan així estiga previst en els tractats internacionals celebrats per la Comunitat Europea i ratificats per Espanya.
  
b) Haver fet els divuit anys i no tenir l'edat de jubilació.
  
c) No haver estat separat, mitjançant expedient disciplinari, del servei de l'administració pública, ni trobar-se inhabilitat per a l'exercici de funcions públiques. En cas de no posseir la nacionalitat espanyola, no estar sotmesos a sanció disciplinària o condemna penal que impedisca, en el seu estat, l'accés a la funció pública.
  
d) No patir malaltia ni defecte físic o psíquic que impossibilite l'exercici de les funcions corresponents a professor d'universitat.
  
2.2 Així mateix, els sol·licitants hauran de reunir les condicions acadèmiques específiques que a continuació s'assenyalen:
  
a) Per a concursar a les places de catedràtic d'universitat, estar en possessió del títol de doctor i complir les condicions assenyalades en l'article 4t, apartat 1, lletra c), del Reial Decret 1.888/1984, de 26 de setembre.
  
b) Per a concursar a les places de professor titular d'universitat, estar en possessió del títol de doctor i complir les condicions assenyalades en l'art. 37, apartat 4, de la Llei 11/1983, de 25 d'agost.
  
c) Per a concursar a les places de catedràtic d'escola universitària, estar en possessió del títol de doctor.
  
d) Per a concursar a les places de professor titular d'escola universitària, estar en possessió del títol de llicenciat, arquitecte o enginyer, o complir les condicions assenyalades en l'article 35, apartat 1, de la Llei 11/1983, de 25 d'agost, de Reforma Universitària.
  
Les condicions acadèmiques de titulació enumerades en els apartats anteriors expedides en altres estats membres de la Comunitat Europea a nacionals de qualsevol estat membre, hauran d'estar acompanyades de la corresponent Ordre del Ministeri d'Educació i Cultura de reconeixement del títol expedit en els esmentats estats, d'acord amb el que preveu l'apartat novè de l'Ordre del Ministeri d'Educació i Cultura de 23 de gener de 1995 (Boletín Oficial del Estado del 28).
  
En el cas que la titulació exigida per a cadascuna de les places s'haja obtingut a l'estranger, s'haurà d'haver concedit la corresponent homologació a Espanya, que s'acreditarà mitjançant credencial expedida per la Subdirecció General de Títols, Revalidacions i Homologacions.
  
2.3 La concurrència dels requisits generals, així com les condicions acadèmiques específiques per participar en el concurs, haurà d'estar referida sempre a una data anterior a la d'expiració del termini fixat per sol·licitar la participació en el concurs.
  
3. Sol·licituds
  
3.1 Els qui desitgen prendre part en el concurs remetran la corresponent sol·licitud adreçada al Rectorat de la Universitat Jaume I, per qualsevol dels procediments establerts en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (Boletín Oficial del Estado del 27), modificada per la Llei 4/1999, de 13 de gener (Boletín Oficial del Estado del 14), en el termini de vint dies hàbils, a partir de la publicació d'aquesta convocatòria en el Boletín Oficial del Estado, mitjançant una instància correctament formalitzada, segons el model de l'annex II d'aquesta convocatòria, i de la pàgina web (http://sic.uji.es/serveis/rec-hum/conv-pdi/inst.html), juntament amb els documents que acrediten reunir els requisits per participar en el concurs.
  
Les sol·licituds que es presenten a través de les oficines de correus hauran d'anar en sobre obert perquè un funcionari de correus les date i les segelle abans de certificar-les, com assenyala l'article 38.4, apartat c) de la Llei de Règim Jurídic de les Administracions Públiques i del Procediment Administratiu Comú, modificat per la Llei 4/1999.
  
Les sol·licituds subscrites pels espanyols a l'estranger podran cursar-se a través de les representacions diplomàtiques i consolats espanyols corresponents, els quals les remetran seguidament al Registre General del Rectorat de la Universitat Jaume I. L'interessat acompanyarà a la sol·licitud fotocòpia del comprovant d'haver satisfet els drets d'examen.
  
3.2 Els aspirants hauran de justificar l'ingrés en Bancaixa, Entitat 2077, Oficina 0580.4, número de compte 5504112540, a favor de la Universitat Jaume I, la quantitat de 3.500 pessetes (21,04 euros), en concepte de drets d'examen, a la sol·licitud caldrà adjuntar el resguard acreditatiu de l'ingrés realitzat; caldrà fer referència al número de la plaça a què s'aspira.
  
3.3 Amb la sol·licitud es presentarà:
  
- Documentació que acredite reunir els requisits per participar en el concurs.
  
- Fotocòpia del document nacional d'identitat o del passaport. Els aspirants que no posseïsquen nacionalitat espanyola i tinguen dret a participar hauran de presentar fotocòpia del document que acredite la nacionalitat que tenen i, si escau, els documents que acrediten el vincle de parentiu i el fet de viure o estar a càrrec del nacional d'un altre estat amb què tinga l'esmentat vincle. Així mateix, hauran de presentar declaració jurada o promesa d'aquest que no estan separats de dret del cònjuge i, si escau, del fet que l'aspirant està al seu càrrec.
  
- Fotocòpia compulsada del títol acadèmic exigit. En el cas de títols obtinguts a l'estranger, haurà de posseir-se la credencial que acredite l'homologació d'aquests o de la credencial de reconeixement per a l'exercici de la professió de professor universitari.
  
- Resguard que justifique el pagament de 3.500 pessetes (21.04 euros) en concepte de drets d'examen.
  
La falta de l'abonament d'aquesta quantitat en el període de presentació de sol·licituds, es considerarà incompliment que no es pot esmenar, i provocarà la no admissió al concurs.
  
3.4 Els errors de fet que pogueren advertir-se podran esmenar-se en qualsevol moment, d'ofici o a instància dels interessats.
  
3.5 El domicili que figura en les instàncies es considerarà l'únic vàlid a efectes de notificacions, i seran responsabilitat exclusiva del concursant tant els errors en la consignació d'aquest com en la comunicació de qualsevol canvi de l'esmentat domicili.
  
4. Admissió d'aspirants
  
Una vegada haja finalitzat el termini de presentació de sol·licituds, el rector d'aquesta universitat, per qualsevol dels procediments establerts en la Llei de Règim Jurídic de les Administracions Públiques i del Procediment Administratiu Comú, notificarà a tots els aspirants la resolució que continga la relació completa d'aspirants, admesos i exclosos, amb indicació de les causes d'exclusió. Contra aqueixa resolució, els interessats podran presentar reclamació davant del rector, en el termini de quinze dies hàbils a comptar des del següent al de la notificació d'aquesta.
  
5. Comissió de selecció
  
5.1 Els integrants de la Comissió de Selecció, seran designats de conformitat amb el que estableix l'article 6è i 7è del Reial Decret 1.888/1984.
  
5.2 El nomenament com a membre de la Comissió és irrenunciable, excepte quan concórrega causa justificada o algun dels motius d'abstenció previstos en l'article 28 de la Llei de Règim Jurídic de les Administracions Públiques i del Procediment Administratiu Comú.
  
5.3 Així mateix, els aspirants podran recusar els membres de la Comissió quan concórrega algun dels motius d'abstenció previstos en l'article 29 de la Llei de Règim Jurídic de les Administracions Públiques i del Procediment Administratiu Comú.
  
6. Desenvolupament del concurs
  
6.1 El president de la Comissió, dins del termini habilitat reglamentàriament per a la constitució, dictarà una resolució que haurà de ser notificada a tots els interessats amb una antelació mínima de quinze dies naturals respecte a la data de l'acte per al qual se'ls cita, i convocarà:
  
a) A tots els membres titulars de la Comissió i, si escau, els suplents necessaris per efectuar l'acte de constitució d'aquesta.
  
b) A tots els aspirants admesos a participar en el concurs per realitzar l'acte de presentació dels concursants i assenyalarà el dia, hora i lloc de celebració d'aquest acte, que no podrà excedir de dos dies hàbils des de la constitució de la Comissió.
  
6.2 De l'acte de presentació:
  
a) En l'acte de presentació els concursants lliuraran al president de la Comissió la documentació assenyalada en els article 9è i 10è del Reial Decret 1.888/84, de 26 de setembre, modificat per Reial Decret 1.427/1986 de 13 de juny, si escau, segons es tracte de concurs o concurs de mèrits.
  
b) En l'acte de presentació es determinarà, mitjançant sorteig, l'ordre d'actuació dels aspirants i es fixarà el lloc, data i hora del començament de les proves, les quals caldrà que comencen en el termini de vint dies hàbils, a comptar des del següent a l'acte de presentació.
  
6.3 De les proves:
  
6.3.1 Prèviament a la realització de la primera prova, cada membre de la Comissió lliurarà al secretari d'aquesta un informe raonat sobre els mèrits al·legats per cadascun dels aspirants.
  
a) La primera prova, que serà pública, consistirà en l'exposició oral pel concursant dels mèrits al·legats, i la defensa del projecte docent presentat, seguit d'un debat amb la Comissió durant un temps màxim de tres hores. Aquesta prova tindrà caràcter eliminatori per a tots aquells aspirants que no obtinguen almenys tres vots.
  
b) La segona prova, que serà pública, consistirà: per a professors titulars d'universitat i catedràtics i professors titulars d'escola universitària, en l'exposició oral per l'aspirant, durant un temps mínim de quaranta-cinc minuts i màxim d'una hora i mitja d'un tema relatiu a una especialitat de l'àrea de coneixement a què corresponga la plaça, elegit lliurement per ell mateix, seguit d'un debat amb la Comissió, durant un temps màxim de tres hores, en els termes establerts en l'article 9.5 del Reial Decret 1.888/1984.
  
Per a catedràtics d'universitat, consistirà en l'exposició oral per l'aspirant, durant un temps màxim de dues hores, d'un treball original d'investigació realitzat per l'aspirant sol o en equip, en aquest últim cas com a director de la investigació, la qual cosa caldrà que certifiquen els membres de l'equip, seguit d'un debat amb la Comissió, durant un temps màxim de tres hores, sobre aquells aspectes que considere rellevants en relació amb el dit treball.
  
6.3.2 Amb caràcter previ a la realització d'aquesta prova i una vegada qualificada la primera, els aspirants lliuraran a la Comissió un resum del tema elegit, o del treball original d'investigació que vaja a ser exposat oralment.
  
6.3.3 Finalitzades les proves i abans de la qualificació d'aquestes, la Comissió o cadascun dels membres d'aquesta elaborarà un informe sobre la valoració que li mereix cada concursant, d'acord amb els criteris prèviament fixats per la Comissió.
  
7. De la proposta
  
7.1 La proposta per a la provisió de places es realitzarà pel sistema de votació en el termini màxim de trenta dies, a partir de la data del començament de les proves. A aquests efectes la Comissió farà pública al tauler d'anuncis del Rectorat una resolució on formularà la proposta i el vot de cadascun dels membres d'aquesta.
  
7.2 Per formular la proposta la Comissió tindrà en compte el que estableix l'art. 11 del Reial Decret 1.888/1984.
  
7.3 Formulada la proposta, el secretari de la Comissió, en el termini dels set dies hàbils següents al de finalització de les actuacions que ha de fer, lliurarà al Servei de Recursos Humans l'expedient administratiu del concurs, que inclourà els documents que esmenta l'article 12 del Reial Decret 1.888/1984.
  
7.4 Contra la proposta de la Comissió els candidats podran presentar reclamació en el termini de quinze dies hàbils, davant del rector de la Universitat Jaume I, excepte en el cas que no existisca proposta de provisió de places, llavors s'actuarà continuació en els termes previstos en l'article 14 del Reial Decret 1.888/1984.
  
8. Presentació de documents
  
8.1 El candidat proposat per a la provisió de la plaça haurà de presentar a la Secretaria General de la Universitat, en el termini de quinze dies hàbils següents al de concloure l'actuació de la Comissió, per qualsevol dels mitjans assenyalats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els següents documents:
  
a) Fotocòpia del document nacional d'identitat.
  
b) Fotocòpia compulsada del títol acadèmic exigit.
  
c) Certificat mèdic de no patir malaltia o defecte físic o psíquic per exercir les funcions corresponents a professor d'universitat.
  
d) Declaració jurada de no haver sigut inhabilitat per exercir la funció pública, i de no haver sigut separat de l'administració Pública en virtut d'expedient disciplinari. En cas de no posseir la nacionalitat espanyola, hauran d'acreditar no estar sotmesos a sanció disciplinària o condemna penal que impedisca, al seu estat, l'accés a la funció pública, mitjançant la presentació dels documents corresponents, certificats per les autoritats competents d'aquell país d'origen.
  
Els documents expedits a l'estranger hauran d'ajustar-se als requisits següents:
  
a) Els documents hauran de ser oficials, expedits per les autoritats competents i legalitzats per via diplomàtica.
  
b) Els documents hauran d'adjuntar, si escau, la corresponent traducció oficial al castellà.
  
8.2 Els que tingueren la condició de funcionaris públics de carrera estaran exempts de justificar aquests documents i requisits, hauran de presentar certificat del ministeri o organisme del qual depenguen, acreditativa de la condició de funcionaris d'aquests i totes les circumstàncies que consten en el seu full de serveis.
  
8.3 Els nomenaments proposats per la Comissió seran efectuats pel rector de la Universitat Jaume I.
  
8.4 En el termini màxim d'un mes, a comptar des del dia de la publicació de la resolució en el Boletín Oficial del Estado, l'aspirant proposat haurà de prendre possessió de la destinació que li correspon.
  
9. Norma final
  
La present convocatòria, les bases d'aquesta i tots els actes administratius que es deriven d'aquesta i de l'actuació de les Comissions, podran ser impugnats davant del rector en els casos i en la forma previstos en la Llei de règim jurídic de les administracions públiques i del Procediment administratiu comú, modificada per la Llei 4/1999 i d'acord amb el que disposa la Llei Orgànica 11/1983, de 25 d'agost, de Reforma Universitària, i el Reial Decret 1.888/1984, de 26 de setembre.
  
Castelló de la Plana, 29 d'octubre de 2001.- El rector, per delegació, el vicerector de Professorat i Benestar Social: Manuel Chust Calero.
  
ANNEX I
  
Catedràtics d'universitat
  
34/2001. Àrea de coneixement a què correspon: Física Aplicada. Departament a què està adscrita: Ciències Experimentals. Activitats docents a realitzar per qui obtinga la plaça: Mecànica i Termodinàmica en la Llicenciatura en Química i Fonaments Físics d'Enginyeria I en l'Enginyeria Industrial. Règim de dedicació: Temps complet. Classe de convocatòria: concurs.
  
35/2001. Àrea de coneixement a què correspon: Fisiologia Vegetal. Departament a què està adscrita: Ciències Experimentals. Activitats docents a realitzar per qui obtinga la plaça: Fisiologia Vegetal. Règim de dedicació: Temps complet. Classe de convocatòria: concurs.
  
36/2001. Àrea de coneixement a què correspon: Geodinàmica Externa. Departament a què està adscrita: Ciències Experimentals. Activitats docents a realitzar per qui obtinga la plaça: Hidrogeologia i Hidrogeoquímica. Règim de dedicació: Temps complet. Classe de convocatòria: concurs.
  
37/2001. Àrea de coneixement a què correspon: Òptica. Departament a què està adscrita: Ciències Experimentals. Activitats docents a realitzar per qui obtinga la plaça: Electricitat i Òptica en la Llicenciatura en Química i Fonaments Físics d'Enginyeria II en l'Enginyeria Industrial. Règim de dedicació: Temps complet. Classe de convocatòria: concurs.
  
38/2001. Àrea de coneixement a què correspon: Dret Constitucional. Departament a què està adscrita: Dret Públic. Activitats docents a realitzar per qui obtinga la plaça: Docència i Investigació en Dret Constitucional. Règim de dedicació: Temps complet. Classe de convocatòria: concurs.
  
39/2001. Àrea de coneixement a què correspon: Química Orgànica. Departament a què està adscrita: Química Inorgànica i Orgànica. Activitats docents a realitzar per qui obtinga la plaça: Química Orgànica. Règim de dedicació: Temps complet. Classe de convocatòria: concurs.
  
40/2001. Àrea de coneixement a què correspon: Enginyeria Química. Departament a què està adscrita: Enginyeria Química. Activitats docents a realitzar per qui obtinga la plaça: Processat de Materials Ceràmics. Règim de dedicació: Temps complet. Classe de convocatòria: concurs.
  
Professors titulars d'universitat
  
41/2001. Àrea de coneixement a què correspon: Economia Aplicada. Departament a què està adscrita: Economia. Activitats docents a realitzar per qui obtinga la plaça: Economia Espanyola. Règim de dedicació: Temps complet. Classe de convocatòria: concurs.
  
42/2001. Àrea de coneixement a què correspon: Economia Aplicada. Departament a què està adscrita: Economia. Activitats docents a realitzar per qui obtinga la plaça: Economia Mundial. Règim de dedicació: Temps complet. Classe de convocatòria: concurs.
  
43/2001. Àrea de coneixement a què correspon: Fonaments de l'Anàlisi Econòmica. Departament a què està adscrita: Economia. Activitats docents a realitzar per qui obtinga la plaça: Microeconomia i Econometria: Temps complet. Classe de convocatòria: concurs.
  
44/2001. Àrea de coneixement a què correspon: Didàctica i Organització Escolar. Departament a què està adscrita: Educació. Activitats docents a realitzar per qui obtinga la plaça: Noves Tecnologies aplicades a l'Educació. Règim de dedicació: Temps complet. Classe de convocatòria: concurs.
  
45/2001. Àrea de coneixement a què correspon: Arquitectura i Tecnologia de Computadors. Departament a què està adscrita: Enginyeria i Ciència dels Computadors. Activitats docents a realitzar per qui obtinga la plaça: Estructura d'ordinadors en l'Enginyeria Informàtica. Règim de dedicació: Temps complet. Classe de convocatòria: concurs.
  
46/2001. Àrea de coneixement a què correspon: Comercialització i Investigació de Mercats. Departament a què està adscrita: Administració d'Empreses i Màrqueting. Activitats docents a realitzar per qui obtinga la plaça: Comercialització i Investigació de Mercats. Règim de dedicació: Temps complet. Classe de convocatòria: concurs.
  
47/2001. Àrea de coneixement a què correspon: Comercialització i Investigació de Mercats. Departament a què està adscrita: Administració d'Empreses i Màrqueting. Activitats docents a realitzar per qui obtinga la plaça: Comercialització i Investigació de Mercats. Règim de dedicació: Temps complet. Classe de convocatòria: concurs.
  
48/2001. Àrea de coneixement a què correspon: Organització d'Empreses. Departament a què està adscrita: Administració d'Empreses i Màrqueting. Activitats docents a realitzar per qui obtinga la plaça: Docència i Investigació en Organització d'Empreses. Règim de dedicació: Temps complet. Classe de convocatòria: concurs.
  
49/2001. Àrea de coneixement a què correspon: Física Aplicada. Departament a què està adscrita: Ciències Experimentals. Activitats docents a realitzar per qui obtinga la plaça: Fonaments Físics de l'Enginyeria en l'Enginyeria Industrial Tècnica (especialitat Mecànica) i Termodinàmica Estadística en la Llicenciatura en Química. Règim de dedicació: Temps complet. Classe de convocatòria: concurs.
  
50/2001. Àrea de coneixement a què correspon: Física Aplicada. Departament a què està adscrita: Ciències Experimentals. Activitats docents a realitzar per qui obtinga la plaça: Fonaments Físics de l'Enginyeria en l'Enginyeria Tècnica Agrícola i Acústica i Control del Soroll en l'Enginyeria Industrial. Règim de dedicació: Temps complet. Classe de convocatòria: concurs.
  
51/2001. Àrea de coneixement a què correspon: Fisiologia Vegetal. Departament a què està adscrita: Ciències Experimentals. Activitats docents a realitzar per qui obtinga la plaça: Ciències del Medi Natural i Fisiologia Vegetal. Règim de dedicació: Temps complet. Classe de convocatòria: concurs.
  
52/2001. Àrea de coneixement a què correspon: Dret Constitucional. Departament a què està adscrita: Dret Públic. Activitats docents a realitzar per qui obtinga la plaça: Docència i Investigació en Dret Constitucional. Règim de dedicació: Temps complet. Classe de convocatòria: concurs.
  
53/2001. Àrea de coneixement a què correspon: Sociologia. Departament a què està adscrita: Filosofia i Sociologia. Activitats docents a realitzar per qui obtinga la plaça: Antropologia Social. Règim de dedicació: Temps complet. Classe de convocatòria: concurs.
  
54/2001. Àrea de coneixement a què correspon: Economia Financera i Comptabilitat. Departament a què està adscrita: Finances i Comptabilitat. Activitats docents a realitzar per qui obtinga la plaça: Economia Financera: Mercats Financers. Règim de dedicació: Temps complet. Classe de convocatòria: concurs.
  
55/2001. Àrea de coneixement a què correspon: Economia Financera i Comptabilitat. Departament a què està adscrita: Finances i Comptabilitat. Activitats docents a realitzar per qui obtinga la plaça: Economia Financera: Gestió de Carteres. Règim de dedicació: Temps complet. Classe de convocatòria: concurs.
  
56/2001. Àrea de coneixement a què correspon: Llenguatges i Sistemes Informàtics. Departament a què està adscrita: Llenguatges i Sistemes Informàtics. Activitats docents a realitzar per qui obtinga la plaça: Informàtica Gràfica I en l'Enginyeria Informàtica. Règim de dedicació: Temps complet. Classe de convocatòria: concurs.
  
57/2001. Àrea de coneixement a què correspon: Psicologia Evolutiva i de l'Educació. Departament a què està adscrita: Psicologia Evolutiva, Educativa, Social i Metodologia. Activitats docents a realitzar per qui obtinga la plaça: Psicologia Evolutiva II: Desenvolupament Socioemocional. Règim de dedicació: Temps complet. Classe de convocatòria: concurs.
  
58/2001. Àrea de coneixement a què correspon: Psicologia Social. Departament a què està adscrita: Psicologia Evolutiva, Educativa, Social i Metodologia. Activitats docents a realitzar per qui obtinga la plaça: Psicologia del Treball en Relacions Laborals. Règim de dedicació: Temps complet. Classe de convocatòria: concurs.
  
59/2001. Àrea de coneixement a què correspon: Ciències dels Materials i Enginyeria Metal·lúrgica. Departament a què està adscrita: Tecnologia. Activitats docents a realitzar per qui obtinga la plaça: Enginyeria de Materials: Materials per a Enginyeria Química; Materials per a Enginyeria de Disseny Industrial. Règim de dedicació: Temps complet. Classe de convocatòria: concurs.
  
60/2001. Àrea de coneixement a què correspon: Expressió Gràfica en l'Enginyeria. Departament a què està adscrita: Tecnologia. Activitats docents a realitzar per qui obtinga la plaça: Enginyeria de Materials: Expressió Gràfica en l'Enginyeria. Disseny Assistit per Ordinador. Règim de dedicació: Temps complet. Classe de convocatòria: concurs.
  
61/2001. Àrea de coneixement a què correspon: Projectes d'Enginyeria. Departament a què està adscrita: Tecnologia. Activitats docents a realitzar per qui obtinga la plaça: Projectes d'Enginyeria Industrial i Gestió de Residus Sòlids. Règim de dedicació: Temps complet. Classe de convocatòria: concurs.
  
62/2001. Àrea de coneixement a què correspon: Traducció i Interpretació. Departament a què està adscrita: Traducció i Comunicació. Activitats docents a realitzar per qui obtinga la plaça: Traducció Tècnica i Científica B (Anglès)-Al (Català)/B (Anglès)-Al(Espanyol). Règim de dedicació: Temps complet. Classe de convocatòria: concurs.
  
63/2001. Àrea de coneixement a què correspon: Economia Aplicada. Departament a què està adscrita: Economia. Activitats docents a realitzar per qui obtinga la plaça: Economia Espanyola i Sistema Financer Espanyol. Règim de dedicació: Temps complet. Classe de convocatòria: concurs.
  
64/2001. Àrea de coneixement a què correspon: Arquitectura i Tecnologia de Computadors. Departament a què està adscrita: Enginyeria i Ciència dels Computadors. Activitats docents a realitzar per qui obtinga la plaça: Introducció a la Informàtica i Estructura d'Ordinadors en l'Enginyeria Informàtica. Règim de dedicació: Temps complet. Classe de convocatòria: concurs.
  
65/2001. Àrea de coneixement a què correspon: Arquitectura i Tecnologia de Computadors. Departament a què està adscrita: Enginyeria i Ciència dels Computadors. Activitats docents a realitzar per qui obtinga la plaça: Sistemes Operatius I en l'Enginyeria Informàtica. Règim de dedicació: Temps complet. Classe de convocatòria: concurs.
  
66/2001. Àrea de coneixement a què correspon: Filologia Anglesa. Departament a què està adscrita: Filologia Anglesa i Romànica. Activitats docents a realitzar per qui obtinga la plaça: Literatura Nord-americana. Règim de dedicació: Temps complet. Classe de convocatòria: concurs.
  
67/2001. Àrea de coneixement a què correspon: Filologia Anglesa. Departament a què està adscrita: Filologia Anglesa i Romànica. Activitats docents a realitzar per qui obtinga la plaça: Literatura Anglesa Contemporània. Règim de dedicació: Temps complet. Classe de convocatòria: concurs.
  
68/2001. Àrea de coneixement a què correspon: Metodologia de les Ciències del Comportament. Departament a què està adscrita: Psicologia Evolutiva, Educativa, social i Metodologia. Activitats docents a realitzar per qui obtinga la plaça: Tècniques Analítiques en Comunicació. Règim de dedicació: Temps complet. Classe de convocatòria: concurs.
  
69/2001. Àrea de coneixement a què correspon: Traducció i Interpretació. Departament a què està adscrita: Traducció i Comunicació. Activitats docents a realitzar per qui obtinga la plaça: Informàtica Aplicada a la Traducció. Règim de dedicació: Temps complet. Classe de convocatòria: concurs.
  
70/2001. Àrea de coneixement a què correspon: Història i Institucions Econòmiques. Departament a què està adscrita: Economia. Activitats docents a realitzar per qui obtinga la plaça: Història i Institucions Econòmiques. Règim de dedicació: Temps complet. Classe de convocatòria: concurs.
  
71/2001. Àrea de coneixement a què correspon: Producció Vegetal. Departament a què està adscrita: Ciències Experimentals. Activitats docents a realitzar per qui obtinga la plaça: Citricultura. Propagació i Millora Genètica. Règim de dedicació: Temps complet. Classe de convocatòria: concurs.
  
72/2001. Àrea de coneixement a què correspon: Producció Vegetal. Departament a què està adscrita: Ciències Experimentals. Activitats docents a realitzar per qui obtinga la plaça: Tecnologia de la Producció Hortofructícola i Propagació i Millora Vegetal. Règim de dedicació: Temps complet. Classe de convocatòria: concurs.
  
73/2001. Àrea de coneixement a què correspon: Comunicació Audiovisual i Publicitat Departament a què està adscrita: Filosofia i Sociologia. Activitats docents a realitzar per qui obtinga la plaça: Noves Tecnologies de la Informació i Comunicació Audiovisual. Règim de dedicació: Temps complet. Classe de convocatòria: concurs.
  
74/2001. Àrea de coneixement a què correspon: Enginyeria Química. Departament a què està adscrita: Enginyeria Química. Activitats docents a realitzar per qui obtinga la plaça: Reaccions i Processos a Alta Temperatura en la Indústria Ceràmica. Règim de dedicació: Temps complet. Classe de convocatòria: concurs.
  
75/2001. Àrea de coneixement a què correspon: Psicologia Bàsica. Departament a què està adscrita: Psicologia Bàsica, Clínica i Psicobiologia. Activitats docents a realitzar per qui obtinga la plaça: Psicologia de la Percepció. Règim de dedicació: Temps complet. Classe de convocatòria: concurs.
  
Professors titulars d'escola universitària
  
76/2001. Àrea de coneixement a què correspon: Dret Civil. Departament a què està adscrita: Dret Privat. Activitats docents a realitzar per qui obtinga la plaça: Docència en Dret Civil. Règim de dedicació: Temps complet. Classe de convocatòria: concurs.
  
77/2001. Àrea de coneixement a què correspon: Dret Mercantil. Departament a què està adscrita: Dret Privat. Activitats docents a realitzar per qui obtinga la plaça: Docència en Dret Mercantil. Règim de dedicació: Temps complet. Classe de convocatòria: concurs.
  
78/2001. Àrea de coneixement a què correspon: Dret Mercantil. Departament a què està adscrita: Dret Privat. Activitats docents a realitzar per qui obtinga la plaça: Investigació i Docència en Dret Mercantil. Règim de dedicació: Temps complet. Classe de convocatòria: concurs.
  
79/2001. Àrea de coneixement a què correspon: Dret Administratiu. Departament a què està adscrita: Dret Públic. Activitats docents a realitzar per qui obtinga la plaça: Dret Administratiu. Règim de dedicació: Temps complet. Classe de convocatòria: concurs.
  
80/2001. Àrea de coneixement a què correspon: Anàlisi Matemàtica. Departament a què està adscrita: Matemàtiques. Activitats docents a realitzar per qui obtinga la plaça: Càlcul i Anàlisi Matemàtica en l'Enginyeria Química. Règim de dedicació: Temps complet. Classe de convocatòria: concurs.
  
81/2001. Àrea de coneixement a què correspon: Història Contemporània. Departament a què està adscrita: Història, Geografia i Art. Activitats docents a realitzar per qui obtinga la plaça: Història Social en la Diplomatura en Relacions Laborals. Règim de dedicació: Temps complet. Classe de convocatòria: concurs.
  
82/2001. Àrea de coneixement a què correspon: Història Medieval. Departament a què està adscrita: Història, Geografia i Art. Activitats docents a realitzar per qui obtinga la plaça: Història General de l'Alta Edat Mitjana i Història General de la Baixa Edat Mitjana en la Llicenciatura en Humanitats. Règim de dedicació: Temps complet. Classe de convocatòria: concurs.
  
83/2001. Àrea de coneixement a què correspon: Organització d'Empreses. Departament a què està adscrita: Administració d'Empreses i Màrqueting. Activitats docents a realitzar per qui obtinga la plaça: Direcció de Recursos Humans. Règim de dedicació: Temps complet. Classe de convocatòria: concurs.
  
84/2001. Àrea de coneixement a què correspon: Dret del Treball i de la Seguretat Social. Departament a què està adscrita: Dret del Treball/SS/Eclesiàstic i de l'Estat. Activitats docents a realitzar per qui obtinga la plaça: Docència i Investigació en Dret del Treball i de la Seguretat Social. Règim de dedicació: Temps complet. Classe de convocatòria: concurs.
  
85/2001. Àrea de coneixement a què correspon: Dret del Treball i de la Seguretat Social. Departament a què està adscrita: Dret del Treball/SS/Eclesiàstic i de l'Estat. Activitats docents a realitzar per qui obtinga la plaça: Docència i Investigació en Dret del Treball i de la Seguretat Social. Règim de dedicació: Temps complet. Classe de convocatòria: concurs.